14. melléklet
…/…… (… ...) önkormányzati rendelethez

Szöveges indoklás
az önkormányzat 2026. évi költségvetési rendelet-tervezetéhez
az Áht. 24. § (4) bekezdése szerint csatolandó mérlegekhez és kimutatásokhoz


Általános indokolás
Biharnagybajom Községi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés f) pontjában meghatározott feladatkörében eljárva, a Magyarország helyi önkormányzatairól szóló 2011. évi LXXXIX. törvény 120. § (1) bekezdés a) pontjában biztosított véleményezési jogkörében eljáró Pénzügyi Bizottság véleményének kikérésével, az államháztartásról szóló törvény végrehajtásáról szóló 368/2011. (XII. 31.) Korm. rendelet III. fejezetében szabályozottak szerint, a Magyarország 2026. évi központi költségvetéséről szóló 2025. évi LXIX. törvény. törvényben megfogalmazott pénzügyi-gazdasági feltételek figyelembe-vételével alkotta meg az önkormányzat 2026. évi költségvetéséről szóló rendeletet.

Részletes indoklás

1. Működési bevételek 
1.1. Az önkormányzati bevételek között kerültek kimutatásra az intézményi-, illetve az önkormányzatok sajátos működési bevételek. 
A helyben képződő bevételeknél a 2025. évi teljesülés szolgáltatta a bázis adatokat. 
Közhatalmi bevételek tekintetében: 
- Iparűzési adó meghatározásánál a 2025. évben jelentett adóerőképességet vettük figyelemebe; 
- Kommunális adó előirányzatot a megállapított 4.000 Ft/év díj figyelembevételével terveztünk. 
1.2. Az Önkormányzatok költségvetési támogatása tartalmazza a feladatfinanszírozás (2026. évi normatív támogatások) összegét. 
1.3. Támogatásértékű működési célú bevételeket a finanszírozási szerződések alapján terveztük (NEAK, Közfoglalkoztatás támogatása, TEF Biztos Kezdet Gyerekház támogatása, működési célú támogatások). 
1.4. Működési rövid lejáratú hitellel nem terveztünk. 
Felhalmozási bevételek 
1.5. Felhalmozási bevétellel nem számoltunk. 
1.6. Támogatásértékű felhalmozási célú bevételekkel a tavalyi évről áthúzódó pályázatoknál számoltunk. 
2.Működési kiadások 
2.1.Személyi juttatások a törvényben meghatározott, adható juttatások nélkül kerültek megtervezésre. 
2.2. Szociális hozzájárulási adó a jogszabályban meghatározottak szerint. 
2.3. Dologi kiadások a 2025. évi tény adatok alapján kerültek meghatározásra, figyelembe véve a 2026. költségvetési évben a várható változásokat. 
2.4. Pénzeszköz átadások az Önkormányzat és Támogatott Szervek közötti megállapodások (társulási megállapodás, civil szervezetek támogatása, Biharnagybajomi Nonprofit Kft.) alapján került betervezésre. 
2.5 A szociális pénzbeli ellátások tervezésekor a 2025. évi tény adatok ellátotti létszáma, a 2026. évi fajlagos összegekkel került tervezésre a szociális jellegű települési támogatások megállapításának, kifizetésének, folyósításának szabályairól szóló rendelet figyelembevételével. 
2.6. Működési célú általános tartalék 2 189 435 Ft-tal került megtervezésre.
A 2026. évi tervezési irányokat meghatározó alapelvek, keretek:
- az Önkormányzat és az intézmények működőképességének biztosítása,
- a bevételek növelése érdekében hatékony kintlévőség kezelés,
- a költségvetés készítésekor a jogszabályban, szerződésben, megállapodásban szereplő kiadások elsődlegességének biztosítása,
-a kötelező feladatok finanszírozásának elsődlegessége,
- a felhalmozási kiadások biztosítása,
- az elnyert pályázatok megvalósítása.

